สำนักนายกรัฐมนตรี (ประเทศไทย)

สำนักนายกรัฐมนตรี (Office of the Prime Minister) เป็นส่วนราชการของรัฐบาลไทย มีฐานะเป็นกระทรวง ขึ้นตรงต่อนายกรัฐมนตรี รับผิดชอบการบริหารราชการทั่วไป เสนอแนะนโยบายและการวางแผนการพัฒนาด้านเศรษฐกิจ สังคม การเมือง ความมั่นคง และราชการเกี่ยวกับการงบประมาณ ระบบราชการ การบริหารงานบุคคล กฎหมายและการพัฒนากฎหมาย การติดตามและประเมินผลการปฏิบัติราชการ การส่งเสริมการลงทุน การบริหารจัดการทรัพยากรน้ำ การปฏิบัติภารกิจพิเศษและราชการอื่นตามที่กฎหมายกำหนดให้เป็นอำนาจหน้าที่ ของสำนักนายกรัฐมนตรีหรือส่วนราชการที่สังกัดสำนักนายกรัฐมนตรี หรือที่มิได้อยู่ภายในอำนาจหน้าที่ของกระทรวงใดโดยเฉพาะ

**ประวัติ**
สำนักนายกรัฐมนตรี ได้รับการจัดตั้งขึ้นอย่างเป็นทางการตามพระราชบัญญัติปรับปรุงกระทรวง ทบวง กรม พุทธศักราช 2476 เมื่อวันที่ 9 ธันวาคม พ.ศ. 2476 โดยมีการจัดวางระเบียบราชการสำนักงาน และกรมภายในสำนักนายกรัฐมนตรี ไว้ 6 หน่วยงาน คือ- สำนักงานเลขานุการนายกรัฐมนตรี- กรมเลขาธิการคณะรัฐมนตรี- คณะกรรมการกฤษฎีกา- คณะกรรมการข้าราชการพลเรือน- คณะกรรมการตรวจเงินแผ่นดิน- สำนักงานโฆษณาการ
ต่อมาได้มีการเปลี่ยนชื่อสำนักนายกรัฐมนตรีเป็น "สำนักคณะรัฐมนตรี" อยู่ระยะหนึ่ง ตั้งแต่วันที่ 1 มกราคม พ.ศ. 2497 ถึงวันที่ 14 กุมภาพันธ์ พ.ศ. 2502
จนกระทั่งมีการแต่งตั้งปลัดบัญชาการสำนักนายกรัฐมนตรีเป็นครั้งแรก เมื่อวันที่ 16 กุมภาพันธ์ พ.ศ. 2502 คือ พันเอก หลวงวิจิตรวาทการ
แม้ว่าสำนักนายกรัฐมนตรีจะจัดตั้งขึ้นตามกฎหมายเมื่อวันที่ 9 ธันวาคม พ.ศ. 2476 แต่ก็มิได้กำหนดให้วันที่ 9 ธันวาคมของทุกปีเป็นวันสถาปนา เนื่องจากได้ถือตามความเป็นจริงว่าส่วนงานของนายกรัฐมนตรีได้ถือกำเนิดขึ้น ตามการแต่งตั้งนายกรัฐมนตรีคนแรกโดยคณะราษฎรเมื่อวันที่ 28 มิถุนายน 2475 ตามรัฐธรรมนูญฉบับแรกของไทย สำนักนายกรัฐมนตรีจึงกำหนดให้วันที่ 28 มิถุนายนของทุกปีเป็นวันคล้ายวันสถาปนาสำนักนายกรัฐมนตรีเพื่อรำลึกถึงเหตุการณ์ดังกล่าว โดยได้กำหนดให้สีประจำสำนักนายกรัฐมนตรี คือ สีดำ

**หน่วยงานในสังกัดและหน่วยงานภายใต้การกำกับดูแล**

**ส่วนราชการที่ขึ้นตรงต่อปลัดสำนักนายกรัฐมนตรี**
สำนักนายกรัฐมนตรี มีส่วนราชการ 3 ส่วนราชการ ดังต่อไปนี้- สำนักงานปลัดสำนักนายกรัฐมนตรี- กรมประชาสัมพันธ์- สำนักงานคณะกรรมการคุ้มครองผู้บริโภค

**ส่วนราชการที่อยู่ในบังคับบัญชาขึ้นตรงต่อนายกรัฐมนตรี**
ส่วนราชการที่อยู่ในบังคับบัญชาขึ้นตรงต่อนายกรัฐมนตรี ตามมาตรา 7 แห่งพระราชบัญญัติปรับปรุงกระทรวง ทบวง กรม พ.ศ. 2545 และแก้ไขเพิ่มเติม- สำนักเลขาธิการนายกรัฐมนตรี- สำนักเลขาธิการคณะรัฐมนตรี - สำนักข่าวกรองแห่งชาติ- สำนักงบประมาณ- สำนักงานสภาความมั่นคงแห่งชาติ- สำนักงานคณะกรรมการกฤษฎีกา- สำนักงานคณะกรรมการข้าราชการพลเรือน- สำนักงานสภาพัฒนาการเศรษฐกิจและสังคมแห่งชาติ (เดิมชื่อ สำนักงานคณะกรรมการพัฒนาการเศรษฐกิจและสังคมแห่งชาติ)- สำนักงานคณะกรรมการพัฒนาระบบราชการ- สำนักงานคณะกรรมการส่งเสริมการลงทุน - สำนักงานทรัพยากรน้ำแห่งชาติ- สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง- สำนักงานคณะกรรมการนโยบายที่ดินแห่งชาติ- กองอำนวยการรักษาความมั่นคงภายในราชอาณาจักร- ศูนย์อำนวยการรักษาผลประโยชน์ของชาติทางทะเล

**องค์การมหาชน**
 สำนักงานส่งเสริมการจัดประชุมและนิทรรศการ (องค์การมหาชน)- สำนักงานบริหารและพัฒนาองค์ความรู้ (องค์การมหาชน)- สถาบันคุณวุฒิวิชาชีพ (องค์การมหาชน)- สำนักงานพัฒนาพิงคนคร (องค์การมหาชน)- สถาบันบริหารจัดการธนาคารที่ดิน (องค์การมหาชน)- สำนักงานพัฒนารัฐบาลดิจิทัล (องค์การมหาชน)- สำนักงานส่งเสริมเศรษฐกิจสร้างสรรค์ (องค์การมหาชน)- สำนักงานคณะกรรมการสุขภาพแห่งชาติ- สำนักงานส่งเสริมวิสาหกิจขนาดกลางและขนาดย่อม- สำนักงานคณะกรรมการการรักษาความมั่นคงปลอดภัยไซเบอร์แห่งชาติ- สำนักงานกองทุนหมู่บ้านและชุมชนเมืองแห่งชาติ - สำนักงานกองทุนสนับสนุนการสร้างเสริมสุขภาพ- องค์การกระจายเสียงและแพร่ภาพสาธารณะแห่งประเทศไทย

**รัฐวิสาหกิจ**
 บริษัท อสมท จำกัด (มหาชน)

**ส่วนราชการหรือหน่วยงานในบังคับบัญชาของนายกรัฐมนตรี**
 ศูนย์อำนวยการบริหารจังหวัดชายแดนภาคใต้- สำนักงานคณะกรรมการป้องกันและปราบปรามการทุจริตในภาครัฐ - สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ- สำนักงานตำรวจแห่งชาติ- สำนักงานป้องกันและปราบปรามการฟอกเงิน- สำนักงานพระพุทธศาสนาแห่งชาติ- สำนักงานราชบัณฑิตยสภา

**องค์การมหาชน**
 สำนักงานคณะกรรมการนโยบายเขตพัฒนาพิเศษภาคตะวันออก- สำนักงานส่งเสริมวิสาหกิจเพื่อสังคม- สำนักงานสภาเกษตรกรแห่งชาติ

**หน่วยงานในกํากับของรัฐซึ่งไม่เป็นส่วนราชการ**
 ราชวิทยาลัยจุฬาภรณ์

**อ้างอิง**

**ดูเพิ่ม**
 รัฐมนตรีประจำสำนักนายกรัฐมนตรีไทย- รายชื่อเลขาธิการคณะรัฐมนตรีของไทย- รายชื่อปลัดสำนักนายกรัฐมนตรีของไทย- รายชื่อโฆษกประจำสำนักนายกรัฐมนตรีของประเทศไทย

**แหล่งข้อมูลอื่น**
  สำนักงานปลัดสำนักนายกรัฐมนตรี date=2007-05-10 
หมวดหมู่:สำนักนายกรัฐมนตรี
สำนักนายกรัฐมนตรี
หมวดหมู่:นายกรัฐมนตรีไทย
หมวดหมู่:องค์การที่ก่อตั้งในปี พ.ศ. 2476